21. ΒΑΣΙΛΙΚΟΝ ΔΙΑΤΑΓΜΑ της 23 Οκτ./3 Νοεμ. 1959 Περί αναστολής εφαρμογής διατάξεών τινων του από 18.10.56 Β.Δ/τος «περί επιβολής ποιοτικού ελέγχου κατά την εξαγωγήν εκκοκκισμένου βάμβακος». Έχοντες υπ’ όψιν τας διατάξεις α)του άρθρ. 12 του Α.Ν. 1490/1938 «περί ελέγχου του Εξαγωγικού Εμπορίου», β)το από 18.10.56 Β.Δ/μα «περί επιβολής ποιοτικού ελέγχου κατά την εξαγωγήν εκκοκκισμένου βάμβακος», γ)την υπ’ αριθ. 493/1938 γνωμοδότησιν του Συμβουλίου Επικρατείας, προτάσει των επί του Εμπορίου και Γεωργίας Υπουργών, απεφασίσαμεν και διατάσσομεν: Άρθρ.1.-1.Αναστέλλομεν μέχρι της 31ης Αυγ. 1960 την εφαρμογήν των διατάξεων του άρθρ. 2 του από 18.10.56 Β.Δ/τος «περί επιβολής ποιοτικού ελέγχου κατά την εξαγωγήν εκκοκκισμένου βάμβακος». 2.Κατά το χρονικόν διάστημα της αναστολής των ως άνω διατάξεων αι Τελωνειακαί Αρχαί θα επιτρέπωσι την εξαγωγήν δεμάτων εκκοκκισμένου βάμβακος άνευ προσκομίσεως αυταίς της κατά το άρθρ. 4 του ως άνω Β.Δ/τος καταστάσεως εξαγομένων δεμάτων του Οργανισμού Βάμβακος. Άρθρ.2.-1.Η ισχύς του παρόντος Β.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί του Εμπορίου Υπουργόν ανατίθεμεν την δημοσίευσιν και εκτέλεσιν του παρόντος. 